16/07/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 12 de xullo do 2021 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Fene (expediente-e.: IN407A 2021/82-1)

Expediente-e.: IN407A 2021/82-1. Promotora: UFD Distribución Electricidad, S. A. Denominación da instalación: ampliación de potencia do CT. Loira (15CI94), no lugar de Loira. Concello: Fene.1 O 26 de abril do 2021, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica, coa fin de atender un pedimento de subministración de obra que vai ser financiada por UFD Distribución Electricidad S. A. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: – Proxecto de execución nomeado: ampliación de potencia do CT. Loira (15CI94). 2 O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, o Concello de Fene. A empresa promotora manifestou a súa conformidade co condicionado establecido por lo concello.4 Os servizos técnicos da xefatura territorial emitiron informe favorable sobre a dita solicitude.1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen: » Ampliación de potencia do centro de transformación Loira, con matrícula 15CI94, de 160 kVA a 250 kVA, (expediente: IN407A 2016/1829-1). O centro de transformación é de tipo caseta de obra civil e está mantido pola LMTA VDC-705 a 15 kV. » Aproveitando a suba de potencia, se reforma o centro de transformación. O novo trasformador que se instala intégrase nun CT. compacto 2L+1P, polo que tamén se mudan as celas. Na reforma instalarase unhas novas portas e un foso de recollida de aceite.4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Empresa e Innovación, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 12 de xullo do 2021 Isidoro Martínez Arca Xefe territorial da Coruña